stanford-oval/wikipedia huggingface dataset:
מוסאשי גאנדו
דמויות > אייקשי

יאשה (מיפנית: ヤシャ,) ( ריי איגרשי): הוא יצור האייקשי הגבוה ביותר בהיררכיה. הוא יודע את ההיסטוריה ה"אמיתית" (הנכונה להיסטוריה של העולם שלנו). יאשה נותן את הכוח שלו לריוגן. לא ידועים עליו הרבה פרטים, כולל מינו.
ריוגן (מיפנית: リョウゲン,) (שירו סאיטו): אייקשי שהוא, למעשה, שליט יפן טוקגאווה. יאשה מעניק לו את כוחו בעזרת זה שהוא מספר לו את ההיסטוריה ה"אמיתית". על פי ההיסטוריה האמיתית, הוא שליט יפן, ולכן מנסה להשתמש בכוחות האייקשי כדי לזכות במלכות גם בהיסטוריה האלטרנטיבית.
ג'יג'ודה (מיפנית: ジジョウダ): אייקשי שתוקף את מוסאשי בסיפור השני בסדרה. הוא בגודל של בן אדם ובעל 2-3 קרניים, ובעל כנפיים הדומות לאלו של עטלף על הגב. כאשר הוא מנופף בכנפיו, פורץ משב רוח, שיכול להחזיר כדורים הנורים אל כיוונו. נקודת החולשה שלו הייתה העיניים שלו, וככה הובס על ידי טקואן.
גאנדאדארן (מיפנית: ガンダダーン) (קייקו נמוטו): אייקשי מסוג עכביש שתוקף את מוסאשי וטקואן בין הסיפורים השלישי והחמישי. הוא בעל רגליים של עכביש, ולמרות זאת, בעל פנים של בן אדם. הוא יכול לשלוט בבני אדם באמצעות חוטי עכביש חזקים במיוחד היוצאים מפיו. הוא הובס בסופו של דבר בעזרת הכדור המיוחד, "אונמיו דאן" שנורה אליו ממוסאשי.
טכניקת הגאנדו

זוהי אמנות לחימה מיוחדת, שנעשה בה שימוש באקדח, שמשתמשים בה בסדרה מוסאשי וטקואן. 
בטכניקה זו, יד אחת אוחזת באקדח, כאשר היד השנייה אוחזת בחרב. למרות זאת, מוסאשי פיתח שיטה מיוחדת של גאנדו לעצמו, בה הוא משתמש באקדח בשתי הידיים. הוא מכונה בשל כך "סמוראי הגאנדו בעל שני האקדחים". 
בגאנדו, אין נורמה בנוגע לסוג האקדח בו משתמשים, ואפשר להשתמש באיזה סוג של אקדח שהמשתמש חפץ בו.
טכניקת הגאנדו > היסטורית הטכניקה

טקואן הוא האדם אשר הפיץ את הטכניקה ברחבי יפן. למרות זאת, ממציא השיטה אינו ידוע. 
רוב מתאמני הגאנדו למדו את השיטה ממנו.
Demashita! Powerpuff Girls Z

| --- | --- |
 
Demashita! Powerpuff Girls Z
 סוגה:  פעולה, אנימה, הרפתקאות, מאהו שוג'ו

 אנימה
 אורך פרק:  25 דק'
 במאי:  הירויוקי קאקודו
 אולפני אנימציה:  Toei Animation
 רשת שידור:  TV Tokyo Cartoon Network
 תקופת שידור מקורית:  1 ביולי 2006 – 30 ביוני 2007
 מספר העונות:  1
 מספר הפרקים:  52

 מאנגה
 יוצר:  שיהו קומיונו
 הוצאה:  Shueisha
 התפרסם לראשונה במגזין:  Ribon
 קהל יעד:  שוג'ו
 תקופת הפרסום המקורית:  3 ביולי 2006 – 2 ביוני 2007
 מספר הכרכים שהתפרסמו:  2
Demashita! Powerpuff Girls Z הוא שמה של סדרת אנימה יפנית המבוססת על סדרת האנימציה האמריקאית הפופולרית בנות הפאוור פאף. הסדרה הופקה במסגרת שיתוף פעולה בין Cartoon Network ,Toei Animation ,Aniplex. הסדרה עלתה לשידור לראשונה ביפן ביולי 2006 בערוץ TV Tokyo במתכונת של 50 פרקים באורך של 30 דקות. באוגוסט 2006 התפרסמה לראשונה גם סדרת מאנגה שמבוססת על סדרה זו.
תקציר העלילה

על מנת למנוע שינוי פתאומי באקלים, המדען קן קיטאזאווה משתמש בכימיקל Z, נוסחה חדשה של החומר המקורי אותו המציא אביו, כימיקל X, בשביל להרוס קרחון ענק. האימפקט של כימיקל Z גורמים לאורות לבנים ושחורים להופיע בשמי טוקיו (ניו טאונסוויל בגרסה האמריקאית). שלוש בנות רגילות, מומוקו אקטסוסומי, מיאקו גוטוקוג'י וקארו מאטסובארה, נקלעות להבזק כזה של אור לבן אשר מעניק להן כוחות על והופך אותן לבנות הפאוור פאף Z. במקביל, חלק גדול מהאורות השחורים גורמים לאנשים אחרים להפוך לרעים. וכך, בלוסום (מומוקו), באבלס (מיאקו), ובאטרקאפ (קארו), משתמשות בכוחות העל שלהם ומקדישות את זמנן להגנה על העיר טוקיו מפני האנשים שהושפעו מהאורות השחורים. במהלך הסדרה, חלומה של כל אחת מהבנות מתגשמת: מומוקו אכן הפכה לגיבורת על, מיאקו פגשה את אהבתה הראשונה, טאקאקי איוקאי (פרק 12 ופרק 48), וקאורו אכן יותר חזקה מכל בן אנושי.
הדמויות > בנות הפאוור פאף Z

מומוקו אקטסוסומי (בלוסום) (Momoko Akatsutsumi) -
מיאקו גוטוקוג'י (באבלס) (Miyako Gotokuji) -
קארו מאטסובארה (באטרקאפ) (Kaoru Matsubara) -
הדמויות > אנשי טאונסוויל

פרופסור יוטוניום (Professor Utonium) - גרסת האנימה של פרופסור יוטוניום. בגרסה זו יש לו ילד בשם קן קיטאזאווה אשר יוצר את הבנות.
קן קיטאזאווה (Ken Kitazawa) - היוצר של הבנות, מדען במקצועו.
פיץ'(Peach) - כלב המחמד הרובוטי של קן. מקבל את היכולת לדבר אחרי שנפגע על ידי קרן לבנה. קרוי פוצ׳י (Poochi) בגרסה האמריקאית.
ראש העיר מאייר (Mayor Mayer) - ראש העיר טוקיו. ילדותי מאוד.
מיס בלום (Miss Bellum) - העוזרת של ראש העיר, פרצופה מעולם לא נראה בסדרה. תמיד מראים רק את רגלייה, או שראשה מוסתר על ידי חפץ כלשהו.
הדמויות > נבלים

מוג'ו ג'וג'ו (Mojo Jojo)
פאזי לומפקינס (Fuzzy Lumpkins)
הימקו שירוגני/נסיכה (Himeko Shirogane / Princess)
אמיבה בויז (Amoeba Boys)
סאקוראקו קינטוקי/סדוסה (Sakurako Kintoki / Sedusa)
גאנגרין גאנג (Gangreen Gang)
רוודי ראף בויז (Rowdyruff Boys)
הוא (Him)
ראו גם

בנות הפאוור פאף
פיטר יאנסנס אלינגה

| --- | --- |

קופסת פרספקטיבה, מוזיאון ברדיוס, האג
 לידה:  1623 ברוז', ארצות השפלה
 פטירה:  1682  (בגיל 59 בערך) אמסטרדם, הרפובליקה ההולנדית
 תחום יצירה:  ציור
 זרם באמנות:  בארוק 
 הושפע על ידי:  פיטר דה הוך 
 
פיטר יאנסנס אלינגה (בהולנדית: Pieter Janssens Elinga; ‏ 1623–1682) היה צייר הולנדי שפעל בתקופת תור הזהב ההולנדי. אלינגה התמקד בעיקר בציורי פנים ביתיים, תוך הדגשה חזקה של אלמנטים גאומטריים מלבניים כגון חלונות, ריצוף, ציורים תלויים ואלמנטים נוספים. בחלק מיצירותיו מופיעים דמויות בז'אנר יומיומי, והוא גם עסק בציור טבע דומם.
ביוגרפיה

אלינגה נולד בברוז' בשנת 1623, בנם של גיסברכט יאנסנס, שככל הנראה לימד אותו לצייר. בשנת 1653 עבר לרוטרדם, ושינה את שם משפחתו ל"אלינגה". בשנת 1657 עבר לאמסטרדם, שם ככל הנראה נפטר. אזכורו האחרון בחייו נמצא בשנת 1657, כאשר שילם מס גולגולת בעיר. בשנת 1682 אוזכרה אלמנתו במסמך נוטריוני כאלמנה, ולכן ההערכה היא כי נפטר לפני שנה זו. אלינגה נחשב לחסיד של הציירים פיטר דה הוך ווילם קאלף.
מורשת והשפעה

אלינגה ידוע בעיקר בזכות "קופסת הפרספקטיבה" שלו – אחת משש קופסאות הפרספקטיבה הידועות ששרדו עד היום. היצירה מוצגת במוזיאון ברדיוס בהאג. קופסאות פרספקטיבה היו ניסיונות אמנותיים עם אור, אלמנטים אדריכליים, ועקרונות הקאמרה אובסקורה (תיבה אפלה).
בהתחשב בגודלו ובפרספקטיבה הייחודית שלו, הציור הקטן מבט על דלפט מאת קרל פבריציוס נחשב לעיתים כחלק מקופסת פרספקטיבה.
גלריה

פנים עם צייר, גברת קוראת ומשרתת מנקה, 1668
לקריאה נוספת

קטלוג התערוכה "ציורים הולנדיים ופלמיים מההרמיטאז'", המוזיאון המטרופוליטן לאמנות
הערות שוליים

↑  Pieter Janssens Elinga במכון רייקס לתולדות האמנות (RKD).
↑  תצוגת קופסת הפרספקטיבה של סמואל ואן הוךסטרטן, הגלריה הלאומית בלונדון.
| --- | --- |
בקרת זהויות :  NLI: 987007498998705171  BPN: 00512230  ISNI: 0000 0004 3958 7857  KulturNav: 177296f8-9d36-47d2-8a61-91e0c584d15f  NTA: 242882587  RKD: 41930  SNAC: w6tm8350  SUDOC: 255338384  ULAN: 500027073  VIAF: 308182564   WorldCat (עם VIAF): 308182564
הנרי הנסברו

הנרי קליי הנסברו (באנגלית: Henry Clay Hansbrough‏; 30 בינואר 1848 – 16 בנובמבר 1933) היה פוליטיקאי אמריקאי שכיהן כחבר בית הנבחרים של ארצות הברית הראשון מטעם מחוז הקונגרס הכללי של דקוטה הצפונית, וכן כחבר הסנאט של ארצות הברית מטעם דקוטה הצפונית.
ביוגרפיה > ראשית חייו

הנרי קליי הנסברו נולד ב-30 בינואר 1848 באתר היסטורי בית קראולי (Creole House) שבעיירה פריירי דו רושה שבאילינוי. הנרי קליי, שנכח בחתונת הוריו אלישע הנסברו ושרה הייגן, הציע להם לקרוא לבנם על שמו, מה שאכן עשו. הנרי למד בבתי ספר ציבוריים, אך לימודיו נפסקו בעקבות מלחמת האזרחים האמריקנית שהביאה לסגירת בית הספר שבו למד.
בשנת 1867 עברה המשפחה לסן חוזה שבקליפורניה. שם למד הנסברו את אמנות הדפוס ועבד בתחום זה בסן חוזה ובבארבו, ויסקונסין. הוא עבד בעיתונים "San Jose Daily Independent" ו-"San Francisco Chronicle"‏.
בהמשך עבר לטריטוריית דקוטה, שם ייסד את העיתון "Grand Forks News" בשנת 1881 ואת העיתון "Inter-Ocean" בדווילס לייק בשנת 1883.
ביוגרפיה > פוליטיקה

הנסברו היה תומך נלהב בחלוקת טריטוריית דקוטה לשתי מדינות נפרדות וקבלתן לאיחוד כמדינות נפרדות, מה שאכן התרחש ב-2 בנובמבר 1889.
הוא הגיע לעיר קריל סיטי שבדקוטה הצפונית (שמאוחר יותר שונה שמה לדווילס לייק), ומונה במהרה למנהל הדואר, במקום הבר מ. קריל, שהיה המתיישב והמייסד של דווילס לייק. מינוי זה יצר יריבות בין קריל להנסברו. שני האישים היו בעלי עיתונים מתחרים: הנסברו היה בעל העיתון "Devils Lake Inter-Ocean", בעוד שקריל היה בעל העיתון "Devils Lake Pioneer Press"‏. היריבות ביניהם התרחבה גם לפוליטיקה המקומית, כאשר שניהם התמודדו על תפקיד ראש העיר. הנסברו נבחר לראש העיר של דווילס לייק בשנת 1885 וכיהן בתפקיד עד 1888. בנוסף, הוא היה חבר בוועדה הרפובליקנית הלאומית בין השנים 1888 ל-1896.
עם קבלתה של דקוטה הצפונית כמדינה באיחוד, הנסברו נבחר לייצג את המדינה מטעם המפלגה הרפובליקנית בקונגרס ה-51 של ארצות הברית, והיה האדם הראשון שייצג את דקוטה הצפונית בבית הנבחרים של ארצות הברית. הנסברו כיהן בתפקיד מ-2 בנובמבר 1889 ועד 3 במרץ 1891, אך בחר שלא להתמודד מחדש לתפקיד בשנת 1891 משבחר להתמודד במקום זאת אל הסנאט של ארצות הברית.
הנסברו נבחר לסנאט האמריקאי ב-1890 ונבחר מחדש בשנים 1896 ו-1902, וכיהן בתפקיד מ-4 במרץ 1891 עד 3 במרץ 1909. בבחירות 1908 הפסיד בבחירות ולא נבחר לכהונה רביעית.
במהלך כהונתו בסנאט, היה יושב ראש ועדת ספריית הקונגרס (במהלך הקונגרס ה-54) וכחבר בוועדת הקרקעות הציבוריות (במהלך הקונגרסים ה-55 עד ה-60) ובוועדת החקלאות והייעור (בקונגרס ה-60).
כחבר המפלגה הרפובליקנית בוושינגטון הבירה הפך הנסבורו לחבר קרוב של תאודור רוזוולט, ממנהיגיה הבולטים של המפלגה. חרף השתייכותו למפלגה הרפובליקנית, הנסברו נחשב ל"מורד" ולעיתים חרג מעמדת המפלגה. בהמשך הוא אף הביע את תמיכתו במועמד הדמוקרטי לנשיאות וודרו וילסון. בבחירות לנשיאות ארצות הברית 1928 תמך במועמד הדמוקרטי אל סמית' ולא במועמד הרפובליקני הרברט הובר.
לפני מותו בשנת 1933 הביע הנסברו תמיכה בתוכניות החקלאות של הנשיא פרנקלין דלאנו רוזוולט במהלך השפל הגדול.
לאחר שלא נבחר מחדש לסנאט, שב הנסברו לעיסוקיו הקודמים בעיר דווילס לייק. בהמשך עבר לפלורידה, לניו יורק ולבסוף לוושינגטון הבירה בשנת 1927, שם נפטר בשנת 1933.
ביוגרפיה > מותו

בשנת 1933, ביקש הנסברו מחברו, הסנאטור ג'רלד ניי, לפזר את אפרו לאחר מותו תחת עץ אולמוס בשטח גבעת הקפיטול. על אף שהדבר לא היה מותר, ניי נענה לבקשת חברו לאחר מותו ב-16 בנובמבר 1933. כך הפך הנסברו לאדם היחיד שמקום מנוחתו נמצא בגבעת הקפיטול.
הערות שוליים

↑  ERIKSMOEN, CURT (16 בדצמבר 2012). "N.D.'s first member of the U.S. House also ran newspapers". Bismarck Tribune (באנגלית). נבדק ב-2020-10-27. {{cite web}}:  (עזרה)
1 2 3 4  "Eriksmoen: First to represent North Dakota in House endorsed Democrat for president". INFORUM (באנגלית). 16 בדצמבר 2012. נבדק ב-2020-10-27. {{cite web}}:  (עזרה)
1 2  "Eriksmoen: First North Dakota rep had ashes scattered on Capitol grounds". INFORUM (באנגלית). 23 בדצמבר 2012. נבדק ב-2020-10-27. {{cite web}}:  (עזרה)
מקום הולדתו של הנסברו
דיוקנו של הסנאטור הנרי ק. הנסברו, 1898 בקירוב
משפחת רובינסון השווייצרית (סדרת אנימציה)

| --- | --- |
 
משפחת רובינסון השווייצרית
 סוגה:  אנימה, הרפתקאות

 אנימה
 אורך פרק:  30 דקות
 במאי:  יושיו קורודה
 אולפני אנימציה:  Nippon Animation
 רשת שידור:  Fuji TV (יפן)   ערוץ המזרח התיכון (ישראל)
 מדבבים בשפה העברית:  אינה מדובבת לעברית
 תקופת שידור מקורית:  4 בינואר 1981 – 27 בדצמבר 1981
 מספר העונות:  1
 מספר הפרקים:  50
משפחת רובינסון השווייצרית (באנגלית: The Swiss Family Robinson: Flone of the Mysterious Island; ביפנית: 家族ロビンソン漂流記ふしぎな島のフローネ) היא סדרת אנימציה יפנית בת 50 פרקים שהופקה לטלוויזיה בשנת 1981 בהשראת הספר "משפחת רובינסון השווייצרית" מאת יוהאן דייוויד וייס.
בישראל הסדרה שודרה בערוץ המזרח התיכון בדיבוב לאנגלית בתחילת שנות התשעים.
תקציר העלילה

הסדרה מתמקדת בילדה בשם פלוון ומשפחתה אשר במהלך שיט באוניה משווייץ לאוסטרליה אונייתם טובעת בסערה והם מוצאים עצמם באי בודד.
אף על פי שהמשפחה נאחזת בתקווה שיום אחד יצאו מהאי, הם בונים בית על עץ וניזנים מהמשאבים הזמינים באי. בעזרת שיתוף פעולה בין כל חברי המשפחה, המשפחה מצליחה לשרוד ובסופה של הסדרה לצאת מהאי ולהגיע לאוסטרליה.
הדמויות הראשיות

פלורה רובינסון - אחת מילדי משפחת רובינסון. פלורה היא הגיבורה הראשית בסדרה. פלורה היא ילדה עדינה וטובת לב. לעיתים רבות מסייעת לאמה במשימות הבית. העלילה מסופרת לעיתים רבות מנקודת מבטה.
ד"ר ארנסט רובינסון - האב והפאטריארך של משפחת רובינסון. ארנסט הוא רופא עשיר שמסייע לאנשים עניים שאינם יכולים להרשות לעצמם סיוע רפואי. ארנסט הוא אדם בעל תושייה ואינטליגנציה רבה אשר משתמש בכישוריו הרבים על מנת להבטיח את הישרדותם ורווחתם של בני משפחתו לאחר שהם מצאו עצמם באי בודד.
אנה רובינסון - האם של משפחת רובינסון. אנא היא עקרת בית אשר משקיעה רבות מזמנה ומרצה בטיפול בילדיה. אנה פועלת ללא לאות על מנת לוודא שמשפחתה תהיה בטוחה.
פריץ רובינסון - הבן הבכור של משפחת רובינסון. נער אמיץ וחזק בן 15 אשר עוסק רבות בצייד, ומסייע בכך לספק מזון לבני המשפחה.
ארנסט רובינסון ג'וניור - הוא הבן השני במשפחת רובינסון. נער אינטליגנטי וסקרן בעל עניין רב במדע ובטבע. נוהג לעיתים רבות לחקור את האי.
ג'ק רובינסון - ילד בן 3 והילד הצעיר ביותר במשפחת רובינסון. ג'ק הוא ילד הרפתקן ושובב אשר תורם רבות למאמצי המשפחה.
ברוסטר - כלב הסן ברנרד של המשפחה אשר היה שייך בעבר לקפטן הספינה בה היו משפחת רובינסון אשר טבעה בלב ים לפני שהמשפחה הגיעה לאי הבודד. ברוסטר ממלא תפקיד חשוב בחיי המשפחה. מסייע לעיתים רבות בציד ברחבי האי.
ניפ - קוף המחמד השובב של משפחת רובינסון אותו הם מצאו באי.
אמילי מונטרוז - נערה צעירה שמשפחת רובינסון שהייתה באותה הספינה בה היו משפחת רובינסון והגיעה אל האי הבודד באותו האופן.
מרשמלו (מוזיקאי)

| --- | --- |

 לידה:  19 במאי 1992 (בן 32) ארצות הברית פילדלפיה, פנסילבניה, ארצות הברית
 שם לידה:  כריסטופר קומסטוק
 שם במה:  Marshmello 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  Shipley School 
 סוגה:  פיוצ'ר בס, אלקטרו האוס, האוס פרוגרסיבי, טראפ, מוזיקה אלקטרונית 
 שפה מועדפת:  אנגלית 
 כלי נגינה:  תחנת עבודה דיגיטלית לאודיו, סינתיסייזר, גיטרה 
 חברת תקליטים:  Monstercat, אסטרלוורקס, אסיילום רקורדס, דאף ג'אם, RCA רקורדס, האווסלה, ספינין' רקורדס, אינטרסקופ רקורדס 
 פרסים והוקרה:  פרס המוזיקה של MTV אירופה לריקוד (2018)  פרסי מוזיקת הדאנס הבין-לאומי (2019)  לחצן הפעלה מיהלום 
 https://marshmellomusic.com
 פרופיל ב-IMDb
 
כריסטופר קומסטוק (באנגלית: Christopher Comstock; נולד ב-19 במאי 1992), הידוע בשם הבמה מרשמלו (Marshmello), הוא די ג'יי ומפיק מוזיקת ריקוד אלקטרוני אמריקאי. ידוע בזכות קסדת המרשמלו שהוא חובש בהופעות ובפומבי.
קריירה > 2015–2016: פריצה ותחילת קריירה

מרשמלו התפרסם לראשונה ב-2015, כאשר העלה לאינטרנט יצירות מוזיקה כגון רמיקס של השיר "Beautiful Now" של זד ורמיקס של השיר "Where Are U Now" של Jack U. בשנה זו, מרשמלו הופיע ב-Pier 94 של ניו יורק, פומונה, HARD Day of the Dead festival של קליפורניה וב-Music Week של מיאמי. מרשמלו התפרסם לראשונה כשהדיג'יי העלה את יצירתו, "WaVez", לעמוד ה-SoundCloud שלו. הוא קיבל עזרה רבה בפרסום יצירותיו מדיג'יים נוספים כגון סקרילקס.
בינואר 2016 פרסם מרשמלו את האלבום "Joytime" הכולל בתוכו את היצירה "Keep it Mellow" עם הראפר עומר לינקס ואת היצירה "Want U 2". האלבום פורסם עצמאית (הדיג'יי פרסם אותו בעמוד שלו, ללא תמיכה מערוץ כלשהו) ועל אף זאת הגיע למקום הראשון ברשימת האלבומים האלקטרונים המובחרים של iTunes ביום בו פורסם.
ביוני, בהופעתו של הדיג'יי בלאס וגאס, במסגרת פסטיבל "EDC", הוריד מרשמלו את קסדתו והפתיע את הקהל ואת הרשת כאשר הפנים שנגלו מתחת לקסדה לא היו של כריס קומסתוק, אלה של הדיג'יי ההולנדי, טייסטו. האירוע עורר שערורייה אך רוב המעריצים ידעו בוודאות לפני האירוע שזהותו האמיתית של מרשמלו היא כריסטופר קומסתוק.
קריירה > 2016–הווה: אלבום שני וסינגלים

בשנת 2017, מרשמלו שיתף פעולה עם האמן Ookay כאשר כתב את השיר "Chasing Colors" בו שרה נועה סירוס. לצד זאת, הוא העלה לאינטרנט את השירים "Twinbow" (שהיה בשיתוף עם Slushii), את היצירה "Moving On" שכתב שנתיים לפני, "Love U" שהועלה בחינם, "Silence" בשיתוף עם הזמר קהליד ששוחרר ב-11 באוגוסט והוכרז ב-200 השירים המובחרים מבין יותר מ-28 מדינות, את השיר "Wolves" בשיתוף עם סלינה גומז שהוכרז בין 10 השירים המובחרים מבין יותר מ-20 מדינות ואת השיר "You & Me" ששוחרר ב-20 באוקטובר.
בשנה זו, מרשמלו פרסם את היצירות: "Spotlight" בשיתוף עם הראפר Lil Peep, היצירה "There x2" בשיתוף עם Slushii, היצירה "Friends" עם הזמרת אן-מארי ואת היצירה "Everyday" בשיתוף עם הראפר Logic. מרשמלו הוציא בשנה זו שיר בשיתוף להקת הרוק "באסטיל" בשם "Happier".
מרשמלו הופיע לראשונה בישראל בתל אביב ובאילת ב-1 וב-2 במרץ 2018.
ב-1 במאי 2020, הוציא מרשמלו את הסינגל "Be Kind", בו התארחה הזמרת הלסי. ב-10 ביולי 2020 יצא אלבום האולפן השלישי של הזמר ג'וס וורלד "Legends Never Die" ובו שני שירים בהפקתו של מרשמלו: "Come & Go" ו"Hate the Other Side".
ב-21 במאי 2021, הוציא את השיר "Leave Before You Love Me", בהשתתפות האחים ג'ונאס.
ב-3 במאי 2024 הוציא את הסינגל "Miles on It" יחד עם זמר הקאנטרי קיין בראון. השיר הגיע למקום ה-20 במצעד בילבורד הוט 100. בדצמבר 2024, פורסם כי מרשמלו הוא בין המוזיקאים שקיבלו מענקים מתוכנית Shuttered Venue Operations Grant (SVOG), שנועדה לסייע למקומות עצמאיים וקבוצות אמנות שנפגעו במהלך מגפת הקורונה. התוכנית נחתמה כחוק על ידי דונלד טראמפ בשנת 2020, והייתה מיועדת לכיסוי הוצאות "רגילות ונחוצות" עבור חברות ההפקה של האמנים וניתנו רק לאמנים שהראו ירידה בהכנסות של לפחות 25% בין רבעון אחד בשנת 2019 לרבעון המקביל בשנת 2020, ונדרשו להצהיר על כך בתום לב. מרשמלו קיבל מענק של 9.9 מיליון דולר, אשר כולו נכנס לכיסו, למרות שהרוויח מעל 9.9 מיליון דולר מהופעות ב-2019.
זהות

זהותו האמיתית של האמן מרשמלו היא כריסטופר קומסטוק הידוע בנוסף כדיג'יי דוטקום. החשד הראשון לקשר בין מרשמלו לכריס קומסטוק היה ב-2015 בראיון שנערך עם הדיג'יי וחברו הטוב של מרשמלו, סקרילקס. מרשמלו התקשר אליו בזמן שהיה בראיון וכשהסתכל על הטלפון, אמר "זה כריס" אך כאשר ענה, התייחס אליו בשם "מרשמלו".
דיסקוגרפיה > אלבומי אולפן

2016: Joytime
2018: Joytime II
2019: Joytime III
2021: Shockwave
דיסקוגרפיה > אלבומי מיקס

2019: Marshmello Fortnite Extended Set
דיסקוגרפיה > מיני-אלבומים

2015: Right
2019: Roll the Dice
פרסים והישגים

| שנה | פרס | קטגוריה | נמען | תוצאה | מקור |
| --- | --- | --- | --- | --- | --- |
| 2016 | פרסי מוזיקת הריקוד הבינלאומיים | "Best Break-Throw Artist (solo)" | מרשמלו | נבחר הנמען |  |
| 2016 | רשימת 100 הדיג'יים הנבחרים של דיג'יי מאג | "Highest new entry" | מרשמלו | ניצח |  |
| 2017 | פרסי הרדיו של WDM | הכישרון החדש הטוב ביותר | מרשמלו | נבחר כנמען |  |
| 2017 | פרסי הרדיו של WDM | השיר הדליק הטוב ביותר | השיר "Alone" | נבחר כנמען |  |
| 2017 | פרסי המוזיקה של רדיו דיסני | שיר הריקוד הטוב ביותר | השיר "Alone" | נבחר כנמען |  |
| 2017 | פרסי הרמיקס | "Best Trap Remix" | השיר "Alarm" (הרמיקס של מרשמלו) | נבחר כנמען |  |
| 2017 | פרסי הרמיקס | השימוש הטוב ביותר בקולות | השיר "Alarm" (הרמיקס של מרשמלו) | ניצח |  |
| 2017 | פרסי ה-mtvU Woodie | "Woodie to Watch" | מרשמלו | נבחר כנמען |  |
| 2017 | פרסי המוזיקה האלקטרונית | האמן החדש של השנה | מרשמלו | נבחר כנמען |  |
| 2023 | פרסי בחירת הילדים של ניקלודיאון | שיתוף פעולה מוזיקלי אהוב | "Numb" (עם חאליד) | מועמדות |  |
| 2024 | פרס המוזיקה האמריקאית הלטינית | שיר השנה | "El Merengue" (עם מנואל טוריסו) | מועמדות |  |
| 2024 | פרס המוזיקה האמריקאית הלטינית | שיתוף הפעולה חוצה הז'אנרים של השנה | "El Merengue" (עם מנואל טוריסו) | מועמדות |  |
| 2024 | פרס המוזיקה האמריקאית הלטינית | שיתוף הפעולה הטוב ביותר - טרופי | "El Merengue" (עם מנואל טוריסו) | זכייה |  |
| 2024 | פרס המוזיקה האמריקאית הלטינית | אמן הקרוסאובר הטוב ביותר | מרשמלו | זכייה |  |
| 2024 | פרס המוזיקה הלטינית של בילבורד | אמן הקרוסאובר של השנה | מרשמלו | בהמתנה |  |
| 2024 | פרס המוזיקה הלטינית של בילבורד | השיר הלטיני החם של השנה, אירוע ווקאלי | "Harley Quinn" (עם פוארזה רחידה) | בהמתנה |  |
| 2024 | פרס המוזיקה של בילבורד | שיר אלקטרוני/דאנס מוביל | "Miles on It" (עם קיין בראון) | מועמדות |  |
בת הים הקטנה (אנימה)

| --- | --- |
 
בת הים הקטנה
 סוגה:  אנימה, פנטזיה, הרפתקאות, דרמה, רומנטיקה

 אנימה
 אורך פרק:  25 דקות.
 במאי:  טייקהירו מיאנו
 אולפני אנימציה:  Yoshishige Kosako
 רשת שידור:  NHK (יפן) הטלוויזיה החינוכית (ישראל) ערוץ ג'טיקס (ישראל)
 מדבבים בשפה העברית:  לימור שפירא, דורון אורן, שושיק שני, דב רייזר, גיל זמק, גיורא קנת, ליליאן ברטו, שרית סרי, רותי הולצמן, שמעון כהן, חוה אורטמן, עפרון אטקין
 תקופת שידור מקורית:  2 בפברואר 1991 – 27 ביולי 1991
 מספר העונות:  1
 מספר הפרקים:  26
בת הים הקטנה (באנגלית: Sabana's Adventures of the Little Mermaid, ביפנית: 人魚姫 マリーナの冒険) היא סדרת אנימה יפנית בת 26 פרקים שהופקה לטלוויזיה בשנת 1991 בהשראת הספר בת הים הקטנה מאת הנס כריסטיאן אנדרסן. הסדרה שודרה בטלוויזיה החינוכית ב-1992 ובשנת 2000 בערוץ ג'טיקס.
עלילת הסדרה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
בת הים הנסיכה מרינה, מצילה את חייו של הנסיך אלווין מספינה טובעת ומתאהבת בו. אלווין חושב שנערה בשם ססילי הצילה את חייו ומתארס איתה. מרינה פונה למכשפת הים הקסה לעזרה, והן מסכמות כי בתמורה להפיכתה של מרינה לבת אנוש לחודש,תוותר מרינה על קולה, וככל ונסיך לא יתאהב בה במהלך החודש, היא תמות. במסיבת האירוסין בארמון, רגע לפני הענקת הטבעת לססילי אלווין נזכר שמרינה היא שהצילה את חייו, ואולם מרינה שבורת הלב כבר קפצה בחזרה לים. טיבי הבונה, חיית המחמד של אנסלם הקוסם, משכנע אותו להציל את חייה, ומספר למימי סוסנת הים, חברתה של מרינה, שאלווין לא התחתן עם ססילי. אנסלם מציע לאלווין שיקוי שניתן לרקוח רק פעם ביום, ומאפשר לנשום מתחת למים למשך שעה, ואלווין מציל את מרינה מכישוף של המכשפה ומבטיח לה שימצא דרך כך שיוכלו להיות ביחד לתמיד.
הקסה וצבא הכרישים שלה בראשות ראש פטיש דדלוק, לוכדים ספינת מלחים, כדי לשדוד את אוצרותיה, והקסה מוצאת בין אוצרות הספינה  לוחית זהב. מרינה מספרת לאלווין את האגדה על לוחית הזהב שנגנבה ממלך בני הים על ידי בני האדם וגרמה לו להפריד את יצורי הים מבני האדם, והם מעלים את ההשערה שעל הלוחית מופיעה נוסחת השינוי מבת ים לבת אדם. הם מתגנבים למערה של הקסה, ומצליחים להשיג את הלוחית, וכן מוצאים שיקוי שדומה לזה ששותה אלווין כדי להצליח לנשום במים. אנסלם מאשר כי השיקוי, שניתן לרקיחה אחת ליום, יכול להפוך את מרינה (כל עוד לא תתרטב) לבת אנוש למשך שעה. הקסה משיגה מחדש את הלוחית. מסתבר שבעבר הייתה הקסה קוסמת, בת אנוש ובת זוגו של אנסלם, אך משהחלה להשתמש בכוחותיה לרעה ואף גנבה את קמיע העוצמה של אנסלם, הוא הפך אותה לשוכנת ים, שתוכל לשוב לצורתה האנושית רק אם תבחר להפסיק להשתמש בכוחה לרעה. מרינה ואלווין ממשיכים לנסות להשיג את הלוחית, בעוד הקסה המעוניינת לחזור לצורתה האנושית ולהשתלט על העולם (בעזרת קמיע העוצמה של אנסלם) מנסה לתפוס את מרינה/אלווין כבני ערובה. בפרק הסיום, מצליחים אלווין ומרינה להערים שוב על הקסה ודדלוק, אך לא להשיג את הלוחית.
הדמויות הראשיות

מרינה (לימור שפירא) – הגיבורה הראשית של הסדרה, בתולת ים. הצילה את חייו של הנסיך אלווין מטביעה, התאהבה בו, והיא שואפת להפוך לבת אדם על מנת שתוכל להיות איתו.
אלווין (דורון אורן) – הנסיך והחבר של מרינה.
טיבי (רותי הולצמן) – בונה המחמד של אנסל, שמטיל עליו משימות ומזכה אותו בצדפות בהשלמתן.
מימי (שרית סרי) – סוסונת הים של מרינה. בעלת צרחה חזקה שמבלבלת את התוקף אותה. יכולה לעוף גם ביבשה.
בובו (שמעון כהן) - דג שהוא חבר של מרינה ומימי, ומרבה לרגל אחרי המכשפה הקסה.
רנדי (גיורא קנת) – חברו הטוב של אלווין.
הדמויות הראשיות > הרעים

הקסה (שושיק שני) – מכשפת הים. יריבתה העיקרית של מרינה.
דדלוק (גיל זמק) – כריש פטיש לא מבריק במיוחד, לפעמים מבטא טוב לב והגינות הסייד-קיק של הקסה אשר נוהגת לנסות עליו את שיקוייה ושולחת אותו לבצע את משימותיה תוך יחס משפיל. משנה אותו לעיתים לבן אנוש, אם כי בעל עיניים גדולות לעיתים.
מנטה - משמש כלי תחבורה של הקסה וגם מרגל בשבילה
תמנון ענק - תמנון שלוקח שבויים עבור המכשפה הקסה.
לות'ר (שמעון כהן) - נסיך ממלכת ברקסטון (הממלכה האויבת של גנדור). עשה מספר עסקאות עם הקסה.
צבאה של הקסה - צבא המורכב מכרישים, ברקודות וצלופחים.
הדמויות הראשיות > דמויות משנה

ססילי (ליליאן ברטו) - נערת חצר שאלווין טעה לחשוב שהצילה אותו מטביעה, עד שלבסוף גילה שזו מרינה. משמשת לעיתים כיריבה הרומנטית של מרינה. בת של דוכס מארץ אחרת.
צ'ארלס (דב רייזר) - מלך גנדור. אביו של אלווין.
קטרין (חוה אורטמן) - מלכת גנדור. אמו של אלווין. היא בעד שאלווין יתחתן עם ססילי.
ברנבי (יובל סגל) - אחיינה של מרינה. ממציאן.
קורל (ליליאן ברטו) - אחותה הגדולה של מרינה. נהפכה לתינוקת באחד הפרקים, בעקבות כישוף של הקסה.
אורקוס - ליוויתן שעזר למרינה מספר פעמים.
פליפ - דג הכלב של מרינה.
סרינה - סבתה של מרינה.
מלך הים (עפרון אטקין) - אביהן של מרינה וקורל.
בל וסבסטיאן (אנימה)

| --- | --- |
 
בֶּל וסבסטיאן
 סוגה:  אנימה, הרפתקאות, קודומו

 אנימה
 אורך פרק:  24 דק'.
 אולפני אנימציה:  MK Company
 רשת שידור:  NHK (יפן)   הערוץ הראשון (ישראל)
 תקופת שידור מקורית:  7 באפריל 1981 – 22 ביוני 1982
 מספר הפרקים:  64
בל וסבסטיאן (ביפנית: 名犬ジョリィ, באנגלית: Belle and Sebastian) היא סדרת אנימה בת 64 פרקים שהופקה לטלוויזיה בין השנים 1981 ל-1982. הסדרה מבוססת על סדרת ספרים בשם "בל וסבסטיאן" מאת הסופרת הצרפתית ססיל אוברי.
בישראל הסדרה שודרה בדיבוב לערבית בערוץ הראשון בסוף שנות השמונים ותחילת שנות התשעים.
תקציר העלילה

עלילת הסדרה מתמקדת בהרפתקאותיהם של נער צעיר ויתום בשם סבסטיאן וחברתו הטובה, כלבת הרים פירנאית לבנה וגדולה בשם בֶּל, אשר מתגוררים בכפר קטן בהרי הפירנאים.
לסבסטיאן אין חברים משום שהילדים האחרים נוהגים להקניט אותו על כך שאימו נטשה אותו בגיל צעיר. אף על פי כן, יום אחד, הוא מתידד עם כלבת הרים פירנאית לבנה גדולה אשר הואשמה בפשע אשר אותו היא לא ביצעה. הוא מכנה אותה בֶּל ובהמשך הם הופכים לחברים הכי טובים. על מנת להציל אותה מגורל לא צודק, סבסטיאן נוטש את משפחתו המאמצת ויוצא למסע יחד עם בל ועם כלב קטן בשם פוצ'י. יחדיו הם חווים הרפתקאות רבות בעודם חומקים מהמשטרה ומנסים לאתר את אימו של סבסטיאן.